## Pravilnik o tehničkim uvjetima i uvjetima uporabe radijskih postaja za odašiljanje radijskog programa u UKV području s frekvencijskom modulacijom (UKV/FM)

### NN 37/1996 (10.5.1996.), Pravilnik o tehničkim uvjetima i uvjetima uporabe radijskih postaja za odašiljanje radijskog programa u UKV području s frekvencijskom modulacijom (UKV/FM)

# MINISTARSTVO POMORSTVA, PROMETA I VEZA

Na temelju članka 4. stavka 5. Zakona o telekomunikacijama ("Narodne
novine", br. 53/94), ministar pomorstva, prometa i veza, donosi

## PRAVILNIK

### O TEHNIČKIM UVJETIMA I UVJETIMA UPORABE RADIJSKIH POSTAJA ZA ODAŠILJANJE RADIJSKOG PROGRAMA U UKV PODRUČJU, S FREKVENCIJSKOM MODULACIJOM (UKV/FM)

I. SADRŽAJ

Članak 1.

Ovim pravilnikom utvrđuju se tehničke značajke radijskih postaja za
odašiljanje radijskog programa u UKV području, s frekvencijskom modulacijom
i propisuju norme za nesmetan rad, prijenos radijskog programa do krajnjeg
korisnika kao i svrhovitu uporabu radio-frekvencijskog spektra.

II. PREPORUKE, NORME, PROPISI

Članak 2.

Referentne preporuke su:

CCIR Rec. 450-1; Rec. 412-5; Rec. 468-4

ETSI norma:

ETS 300-334

Propis:

BAPT 213 ZVO1, Pflichtenheft Nr 5/3.1

III. POJMOVI I ZNAČENJA

Članak 3.

U pravilniku primijenjeni pojmovi imaju značenja kako slijedi:

(1) *Ultrakratkovalni odašiljač s frekvencijskom modulacijom (UKV/FM):*radijska postaja u službi radija i televizije za odašiljanje radijskog
programa koja radi na frekvenciji u frekvencijskom području 87,5 - 108
MHz, u suglasju s Planom dodjele Geneva 84 (Frequency Assignment Plan for
FM Sound Broadcasting Stations in Region 1 and Part of Region 3 in the
Band 87,5-108 MHz), tehničkim uvjetima i uvjetima uporabe i normama propisanim
ovim pravilnikom.

(2) *Izvanpojasna emisija:* emisija na frekvenciji ili frekvencijama
odmah izvan potrebne širine frekvencijskog pojasa kao rezultat modulacijskog
postupka, ali bez sporednih emisija.

(3) *Sporedna emisija:* emisija na frekvenciji ili frekvencijama
koje su izvan za prijenos potrebne širine frekvencijskog pojasa, a čija
razina se može smanjiti bez utjecaja na prijenos odgovarajućih informacija.
Sporedne emisije obuhvaćaju harmoničke emisije, parazitne emisije, međumodulacijske
proizvode i proizvode frekvencijske pretvorbe, ali ne i izvanpojasne emisije.

(4) *Neželjena emisija:* obuhvaća sporedne emisije i izvanpojasne
emisije.

(5) *Potrebna širina frekvencijskog pojasa:* za dani razred emisije,
širina frekvencijskog pojasa koja je upravo dostatna za omogućivanje prijenosa
obavijesti danom brzinom i zahtijevanom kakvoćom pod utvrđenim uvjetima.

(6) *Zračenje kućišta:* svako zračenje radijskog uređaja koje ne
potječe od antene ili antenskog sustava. Obuhvaća osnovne i sporedne emisije.
(Npr. kada je tijekom ispitivanja radijski odašiljač zaključen teretom
koji ne zrači).

(7) *Koeficijent stojnog vala (omjer napona stojnog vala):* stupanj
neprilagodbe zbog koje nastaje povratni val (refleksija), a određen je
izrazom

![](dodaci/1996/0747-07.gif)

![](dodaci/1996/0747-08.gif)= apsolutna vrijednost koeficijenta
refleksije

(8) *Prigušenje povratnog vala (prigušenje neprilagodbe) određeno
je izrazom*

- 20 log![](dodaci/1996/0747-08.gif)

(9) *Signal L:* signal L odgovara informacijama u lijevom kanalu.

(10) *Signal R:* signal R odgovara informacijama u desnom kanalu.

(11) *Zbrojni signal M:* je polovica zbroja lijevog i desnog

![](dodaci/1996/0747-09.gif)

M signal je "kompatibilni" signal jer omogućuje prijam sterefonih
emisija s pomoću monofonog prijamnika koji je opremljen za jednaku najveću
devijaciju frekvencije i jednaku razinu isticanja visokih tonova.

(12) *Signal razlike S:* je polovica razlike lijevog i desnog

![](dodaci/1996/0747-10.gif)

omogućuje stereo prijamniku obnavljanje signala; lijevog L i desnog
R u spoju s M signalom.

(13) *Multipleksni (MPX) signal:* stereo-signal koji sadrži sve
informacije zajedno s pilot-ton signalom i svakim dodatnim signalom kojim
se modulira FM odašiljač.

(14) *Stereo podnositelj:* podnositelj (38 000 Hz) promiče S signal
u položaj frekvencjie nositelja (23 000 Hz - 53 000 Hz).

(15) *Pilot-ton:* pilot-ton (19 000 Hz) služi za obnavljanje stereo
podnositelja u stereo-prijamniku.

(16) *Radio Data System* (RDS): signal koji sadrži informacije
o programima i radijskoj mreži. Nosi ga jedan podnositelj na 57 kHZ amplitudno
moduliran kodiranim podatcima s potisnutim nositeljem u frekvencijskom
pojasu ±2,4 kHz.

(17) *Dodatni (suplementni) signal:* signal za posebne namjene
modulacijom podnositelja između 53 i 76 kHz.

(18) *AF -* audio frekvencija ili NF - niska frekvencija

(19) *RF -* radio frekvencija ili VF - visoka frekvencija

(20) *Ulazna razina 0 dBu* (0,775) odgovara razini 0 dBm (lmW)
na 600![](dodaci/1996/0747-11.gif)

(21) *dBc* - razina s obzirom na razinu nemoduliranog nositelja.

IV. NORME FM RADIJSKOG PRIJENOSA U VHF (UKV) FREKVENCIJSKOM
PODRUČJU

Članak 4.

MONOFONI PRIJENOSI

(1) Radio-frekvencijski signal sastoji se od frekvencije nositelja modulirane
zvučnim signalom koji treba biti prenešen nakon isticanja visokih tonova,
s najvećom devijacijom frekvencije: ±75 kHz.

(2) Vremenska konstanta paralelnog kruga otpornik-kondenzator za isticanje
visokih tonova je: 50 s.

Članak 5.

STEREOFONI PRIJENOSI - PILOT-TONSKI SUSTAV

(1) Radio-frekvencijski signal sastoji se od frekvencije nositelja modulirane
signalom temeljnog frekvencijskog pojasa, poznatim kao "stereofoni
multipleksni signal" s najvećom devijacijom frekvencije: ±75 kHz.

(2) Stereofoni multipleksni signal, sastoji se od:

- signala M s istaknutim visokim tonovima,

- bočnih pojasa signalom S amplitudno moduliranog zatim potisnutog podnositelja
od 38 kHz

- pilot-tonskog signala 19 kHz.

(3) Amplitude u stavku 2. navedenih komponenti stereofonog multipleksnog
signala u odnosu na najvišu amplitudu tog signala (koja odgovara najvećoj
devijaciji frekvencije) su:

- signal M: najviša vrijednost 90% (signal L i R jednaki i u fazi),

- signal S: najviša vrijednost zbroja amplituda dva bočna pojasa: 90%
(signal L i R jednaki, suprotne faze),

- pilot-tonski signal: 8% do 10%.

- podnositelj na 38 kHz potisnut: najviša preostala amplituda 1%.

(4) Fazni odnosi: kada je odašiljač moduliran stereo-multipleksnim signalom
u kojem je signal L pozitivan, a signal R jednak signalu L i negativan,
te kada takav modulacijski signal siječe vremensku os s pozitivnim nagibom,
trenutna vrijednost pilot signala ravna je nuli. Tolerancija faze pilot-tonskog
signala pritom je najviše ±30.

Pozitivna vrijednost modulacijskog signala odgovara pozitivnoj devijaciji
frekvencije glavnog nositelja.

Članak 6.

PRIJENOS DODATNOG (SUPLEMENTNOG) SIGNALA

Kada je potrebno uz monofoni ili stereofoni program prenositi i dodatni
monofoni program i/ili dodatne informacijske signale moraju biti ispunjeni
slijedeći uvjeti:

(1) Dodatni signali ne smiju umanjiti kakvoću prijama glavnih monofonih
ili stereofonih programa.

(2) Signal temeljnog pojasa sastoji se od monofonog ili stereo-multipleksnog
signala s amplitudom ne manjom od 90% i od dodatnog signala s najvišom
amplitudom od 10% od najviše dopuštene vrijednosti temeljnog signala.

(3) Za prijenos dodatnog monofonog programa frekvencija podnositelja
mora biti u frekvencijskom području:

53 do 76 kHz.

(4) Za prijenos dodatnih informacijskih signala frekvencija bilo kojeg
dodatnog podnositelja mora biti između 15 kHz i 23 kHz ili između 53 kHz
i 76 kHz.

(5) Najveća devijacija frekvencije glavnog nositelja određena ukupnim
signalom temeljnog pojasa ne smije biti iznad ±75 kHz.

V. TEHNIČKE ZNAČAJKE UKV/FM ODAŠILJAČA

Članak 7.

(1) *Opće*

- UKV/FM odašiljač treba imati AF ulaz za monofoni prijenos i MPX ulaz
za stereofoni prijenos.

- Dodatno, UKV/FM odašiljač može sadržavati stereo-koder čija svojstva
se ispituju odvojeno od odašiljača (VI Norme za stereo-koder),

- Potrebna širina frekvencijskog pojasa je ±150 kHz.

(2) *RF ulazi i izlazi*

- Svi RF izlazi namijenjeni su za rad s opremom nazivne ulazne impedancije
50![](dodaci/1996/0747-11.gif)

- Svi RF ulazi moraju imati nazivnu impedanciju 50![](dodaci/1996/0747-11.gif)

(3) *Snaga odašiljača*

- izlazna snaga nositelja mora biti unutar ±1,0 dB nazivne snage pod
propisanim radnim uvjetima ili unutar ±2,0 dB i -3,0 dB nazivne snage pri
skrajnjim uvjetima (v. čl. 9.),

- mora se omogućiti smanjenje nazivne snage odašiljača za 6dB kod odašiljača
s nazivnom snagom od >500 W i za 7 dB kod odašiljača s nazivnom snagom <500W.

- odašiljač mora davati nazivnu RF izlaznu snagu na antenu s prigušenjem
neprilagodbe >16dB pri svim faznim kutevima,

- odašiljač mora ostati neoštećen sa svim opterećenjima od otvorenog
do kratkospojenog izlaza. Pri tome može automatski prestati raditi ili
raditi s umanjenim RF izlazom.

(4) *Frekvencijsko područje*

Odašiljač treba raditi unutar frekvencijskog područja 87,5 - 108 MHz.
Preporučene radne frekvencije trebaju biti umnožci od 100 kHz.

(5) *Frekvencijska pogreška*

Frekvencija nositelja mora biti unutar ±1 kHz njene nazivne vrijednosti
i pod propisanim i pod skrajnjim uvjetima.

(6) *Klizanje frekvencije (drift)*

Stabilnost frekvencije nositelja treba biti bolja od ±300 Hz unutar
razdoblja od 3 mjeseca. Mjerenje i na početku i na kraju promatranog razdoblja
izvoditi pod jednakim radnim uvjetima.

(7) *Ugađanje frekvencije*

Točnost ugađanja treba biti: ±50 Hz.

(8) *Devijacija frekvencije:*

±75 kHz.

(9) *Stabilnost devijacije frekvencije*

Tijekom rada FM odašiljača jedanput postavljena vrijednost devijacije
frekvancije nositelja može se mijenjati, uz istu razinu ulaznog modulacijskog
signala, najviše ±3% od postavljene vrijednosti.

(10) *Sporedne emisije*

Granice unutar kojih sporedne emisije moraju biti dane su na:

Slici 1 za frekvencijsko područje 87,5-137 MHz

Slici 2 za frekvencijsko područje 30 MHz-1GHz

(11) *Izvanpojasne emisije*

Efektivna vrijednost izvanpojasne emisije ne smije prijeći vrijednosti
prikazane na slici 3.

![](dodaci/1996/0747-01.gif)
![](dodaci/1996/0747-02.gif)

Primjerice:

Pomak frekvencije od nositelja               Izvanpojasna emisija
                (offset)

               0,2 MHz                                        - 110
dBc/Hz
               0,3 MHz                                        - 126 dBc/Hz

(12) *Parazitne oscilacije ne smiju nastupiti*

U propisanim pogonskim uvjetima parazitne oscilacije ne smiju nastupiti.

(13) *Zračenje kućišta*

U propisanim pogonskim uvjetima, nazivnoj impedanciji opterećenja, prigušenju
neprilagodbe >26 dB u frekvencijskom području 87,5 - 108 MHz,
ne smiju izravna zračenja biti veća od:

Nazivna snaga                                       Snaga zračenja

< 10 kW                                           <
1 W

          > 10 kW                                           <
2 W

Snaga izravnih zračenja harmoničkih emisija odašiljača ne smije biti
veća od 1 mW.

(14) *Modulacija*

- Monofoni AF ulaz treba imati impedanciju >2 k![](dodaci/1996/0747-11.gif)
u frekvencijskom području 40 Hz do 15 kHz. Ulaz mora biti, prema izboru,
za simetričan ili nesimetričan rad. Sklop za isticanje visokih tonova treba
biti s vremenskom konstantom 50 ms ± 5ms.

- MPX ulaz treba imati impedanciju >2k![](dodaci/1996/0747-11.gif)nesimetrično

- Ulazna razina koja odgovara najvišoj devijaciji treba biti između
0 dBu i + 12 dBu.

- Ulaznim atenuatorom, treba biti omogućeno, mijenjati ulaznu razinu
stupnjevito po 1 dB.

- S modulacijskom frekvencijom fm = 500 Hz i ulaznom razinom + 6 dBu
mora devijacija frekvencije iznositi ± 40 kHz (± 3%).

(15) *Linearna izobličenja*

- Za monofoni prijenos u frekvencijskom području 40 Hz do 15 kHz odstupanje
amplitude treba biti manje od 1 dB s obzirom na frekvenciju 500 Hz.

- Za stereofoni prijenos odstupanje amplitude i odstupanje faze od uzornog
tijeka ne smije prekoračiti slijedeće vrijednosti:

Frekvencija             S obzirom na         Odstupanje       Odstupanje

                               frekvenciju            amplitude           faze

40 Hz - 43 kHz            500 Hz              ± 0,1 dB          ± 10

43 kHz - 65 kHz          500 Hz              ± 0,2 dB          ± 30

65 kHz - 75 kHz          500 Hz              ± 0,3 dB         ± 100

- **Prigušenje preslušavanja**

Granične vrijednosti prigušenja preslušavanja između dva AF kanala su:

Frekvencija             Prigušenje preslušavanja

40 Hz - 100 Hz                   34 dB

> 100 Hz - 5 kHz                40 dB

> 5 kHz - 15 kHz                34 dB

16. *Nelinearno izobličenje*

- Ukupno harmoničko izobličenje u frekvencijskom području od 40 Hz do
15 kHz, pri devijaciji ± 75 kHz, ne smije prekoračiti 0,5% (uzeti svi nadvalovi
do 30 kHz).

- U frekvencijskom području 15 kHz do 76 kHz, pri devijaciji ± 75 kHz
smiju intermodulacijski proizvodi biti d2 <0,35%, d3 <0,5
%.

Pri povećanju devijacije na ± 100 kHz (za 2,5 dB) dopuštene vrijednosti
smiju se najviše podvostručiti.

(17) *Amplitudna modulacija (AM)*

- Dopuštena razina amplitudne modulacije uzročena frekvencijskom modulacijom
(sinkrona AM) ne smije biti iznad 1% za vršnu devijaciju ± 40 kHz pri modulacijskoj
frekvenciji 50 Hz.

- Dopuštena razina preostale amplitudne modulacije (residualna AM) bez
modulacijske frekvencije, mjerena u pojasu 20 Hz - 20 kHz ne smije biti
iznad 0,5%.

(18) *Omjer signal/šum*

Mjereno s ispitnom frekvencijom od 500 Hz, uz devijaciju frekvencije
± 40 kHz, s i bez psofometrijskog filtra:

S/N >66 dB

VI. NORME ZA STEREO-KODER

Članak 8.

ULAZNI PARAMETRI

(1) Stereo-koder može uz dva AF ulaza (L i R) imati još jedan ili više
ulaza za dodatne signale kao što su RDS i/ili pomoćni kanali i signali.

(2) Impedancija AF ulaza treba biti > 2 k![](dodaci/1996/0747-11.gif)simetrično u čitavom
AF području (40 Hz do 15 kHz).

(3) Puna razina izlaza treba se postići s ulaznim signalom 0 dBu do
+12 dBu uz L=R (u fazi) na frekvenciji 400 Hz. Promjena razine je stupnjevita;
1dB po stupnju.

(4) Oba ulaza AF kanala moraju imati sklopove za isticanje visokih tonova
s vremenskom konstantom

= 50 ± 5 ms,

s mogućnošću isključivanja ovih sklopova u svrhu ispitivanja.

(5) Oba AF kanala moraju imati 15 kHz nisko-propusne filtre.

Prigušenje ovih filtara mora biti najmanje 40 dB na 19 kHz usporedivo
s onim na 15 kHz.

(6) Impedancija nekog od pomoćnih ulaza treba biti >2k![](dodaci/1996/0747-11.gif) nesimetrično
u frekvencijskom području 53 kHz do 75 kHz.

pilot-tonski signal.

(7) Frekvencija pilot-tonskog signala treba biti

19 000 Hz ± 2 Hz

(8) Napon pilot-tonskog signala na izlazu od vrška do vrška treba biti

upp = (1 ± 0,2)V

mjereno na teretu >1k![](dodaci/1996/0747-11.gif).

(9) Kada postoji mogućnost vanjske pilot sinkronizacije pilot-tonski
signal treba biti jednak onom iz stavka (8).

Izlazni parametri

(10) Treba postojati najmanje jedan izlaz stereo-multipleksnog (MPX)
kodiranog signala.

(11) Izlazna razina MPX kodiranog signala treba imati zahtijevane vrijednosti
takve da se omogući puna devijacija frekvencije odašiljača (± 75 kHz).

(12) Stereo-koder mora davati svoja nazivna svojstva na slijedećim teretima:

a) >300 ![](dodaci/1996/0747-11.gif) u paraleli s kondenzatorom od 5 000 pF

b) 75![](dodaci/1996/0747-11.gif)

(13) *Sporedne frekvencije*

Pri referentnoj izlaznoj razini za punu modulaciju s L=R ili L= -R,
razina podnositelja i razine sporednih frekvencija viših od 53 kHz trebaju
biti kao u tablici:

Frekvencija                               Relativna razina

38 kHz (stereo podnositelj)           < - 42 dBr

53 kHz - 55 kHz                          < - 45 dBr

55 kHz - 59 kHz                          < - 57 dBr

59 kHz - 200 kHz                        < - 65 dBr

200 kHz - 1 MHz                         < - 70 dBr

Zahtjevi relativnim razinama trebaju biti ispunjeni za svaku kombinaciju
audioulaza u frekvencijskom području 40 Hz do 15 kHz koja daje 0 dBr izlaznog
MPX signala bez dodatnih (suplementnih) signala.

*(14) Nelinearno izobličenje (distorzija)*

- mjerenje se izvodi na MPX izlazu s pomoću kvalitetnog ispitnog dekodera
na oba dekodirana AF kanala. Pri ispitivanju sklop za isticanje visokih
tonova i sklop s obrnutom funkcijom trebaju biti isključeni.

- harmoničko izobličenje stereo-kodera treba biti <0,5% za
postizanje pune devijacije uz modulaciju ulaznim AF signalom u frekvencijskom
području 40 Hz do 15 kHz.

Pri povećanju ulaznog signala od 2,5 dB harmoničko izobličenje će bit
<1%.

- intermodulacijski proizvodi u temeljnom frekvencijskom pojasu stereokodera
ne smiju biti veći od 0,25% (drugoga reda d2) i 0,37% (trećeg reda d3)
kada je modulacijski signal složen od 2 tona jednake amplitude s frekvencijskom
razlikom od 1 kHz u području 5 kHz do 15 kHz.

Pri povećanju ulaznog složenog signala za 2,5 dB intermodulacijski proizvodi
bit će <0,5% (za d2) i <0,75 (za d3).

*(15) Omjer signal/šum (S/N)*

- Omjer signal/šum mjeri se priključenjem prikladnog ispitnog dekodera
na MPX izlaz s jednim quasi-peak detektorom (u suglasju sa CCIR Rec. 468-4)
i uključenim sklopom za isticanje visokih tonova i sklopom s obratnom funkcijom
na oba AF dekodirana izlaza, uz razinu koja odgovara devijaciji ±40 kHz,
pri 400 Hz.

- omjer signal/šum mora biti:

S/N ł 72 dB

kada se mjeri s i bez psofometrijskog filtra.

*(16) Prigušenje preslušavanja*

- između M i S kanala prigušenje preslušavanja treba biti ł 38 dB u
oba smjera tj mjereno s oba ulaza pri L=R i L=-R

- između dva AF kanala prigušenje treba biti >46 dB u području
100 Hz do 5 kHz. Ispod 100 Hz i iznad 5 kHz dopušteno prigušenje preslušavanja
opada 6 dB po oktavi.

*(17) Linearna izobličenja*

Razlika amplituda mjerena na svakom AF kanalu dekodiranom s pomoću ispitnog
dekodera ne smije prijeći 1 dB s obzirom na 500 Hzfrekvencijskom
području 40 Hz - 15 kHz uz isključen sklop za isticanje visokih tonova.

VII. RADNI I ISPITNI UVJETI

Članak 9.

(1) Zahtjeve postavljene u ovom pravilniku u vidu normi, UKV/FM odašiljač
treba ispunjavati pri radu i/ili ispitivanju u svakoj točki unutar ovdje
određenih propisanih (članak 9. stavak 2.) i skrajnjih (članak 9. stavak
3.) uvjeta.

*(2) Propisani radni i ispitni uvjeti*

- temperatura okruženja: 150C do 0C.

- mrežno napajanje: napon: U0+6% do -10%

frekvencija: 50 Hz ±2%

izobličenje: < 10%

U0=nazivni jednofazni ili trofazni napon u skladu s naznakom
proizvođača

- nadmorska visina: < 3 000 metara

- vrijeme zagrijavanja: 20 min

(1h za stabilnost frekvencije)

- vlažnost: < 90% relativne vlažnosti bez kondenzacije i na
višim temperaturama od temperature ambijenta

*(3) Skrajnji radni i ispitni uvjeti*

- temperatura okruženja O0 do 400C

- mrežno napajanje: U0+6%-10%

(4) najviša dopuštena jakost električnog polja

do 10 V/m (unutar VHF i UHF područja).

VIII. IZVEDBA, ZAŠTITNE MJERE, DOKUMENTACIJA

Članak 10.

*(1) Izvedba*

UKV/FM odašiljač treba biti izveden tako da se može ugoditi, i bez posebne
opreme, na bilo koju frekvenciju u frekvencijskom području

87,5 - 108 MHz

*(2) Mjerna mjesta*

Radi preispitivanja toka signala od modulatora, predpojačala, pobudnog
stupnja i izlaznog stupnja, odašiljač treba imati mjerna mjesta lako dostupna
za vrijeme rada odašiljača.

Na teretu otpora 50W priključenom na mjerno mjesto mora se dobiti izlazni
napon od 0,5 do 1 Veff. Na neopterećenom mjernom mjestu smije
ovaj napon biti najviše dvostruk.

*(3) Daljinski nadzor i upravljanje*

Odašiljač snage >1 kW mora imati mogućnost daljinskog nadzora
i upravljanja.

(4) - UKV/FM odašiljač izlazne snage >1 kW treba imati pokazatelje
za

a) frekvenciju nositelja

b) devijaciju frekvencije nositelja

c) izlaznu snagu

d) povratnu (reflektiranu) snagu

(5) - modularnu izvedbu s normiranim mjerama stalka (nosećeg okvira)
i normiranim vrstama električnih priključnica (konektora).

*(6) Zaštitne mjere*

UKV/FM odašiljač treba imati ugrađene električne sklopove s pomoću kojih
se osigurava zaštita odašiljača:

- od gubitka nadzora frekvencije nositelja, tj. neželjenog pomaka frekvencije.

Tijekom podešavanja frekvencije odašiljač priključen na ispitni teret,
biva automatski "prigušen" - prigušenje RF izlaza odašiljača
treba biti najmanje 50 dB ili izlazna snaga svedena na <1 mW.

- od prevelike refleksije. Ova zaštita omogućuje najmanje tri slijedna
uzastopna uključivanja odašiljača prije konačnog isključenja;

- od prekomjernih radnih napona, struja i temperatura;

- pored zaštitnih sklopova odašiljač treba imati svjetlosnu i/ili zvučnu
dojavu za:

- nedopušteni otklon od radne frekvencije,

- prekomjernu devijaciju frekvencije,

- prekomjerni stupanj neprilagodbe,

- pad izlazne snage, >3dB

- nedopušteni porast temperature, te dojavu pogrješke u radu bitnih
sklopova.

(7) *Dokumentacija*

Uz UKV/FM odašiljač treba biti slijedeća tehnička dokumentacija:

- Protokol o primopredaji koji sadrži rezultate mjerenja temeljnih svojstava
odašiljača usporedivo s onim koje navodi proizvođač uređaja,

- Protokol o godišnjem tehničkom pregledu - provjeri tehničkih svojstava
koja moraju biti u skladu s protokolom o primopredaji i ovim pravilnikom
(članak 36. stavak 1. Zakona o telekomunikacijama),

- opis uređaja,

- rukovanje i održavanje,

- električne sheme i sheme spajanja (izvedbene),

- popis svih dijelova; elemenata i sklopova (parts catalog),

- popis preporučenih pričuvnih dijelova sa svim podacima za dobavu istih,

- mjere zaštite uređaja, osoblja i okoliša.

IX. PRIJELAZNE I ZAVRŠNE ODREDBE

Članak 11.

(1) Sastavni dijelovi ovog pravilnika su i Dodatak 1: Mjerenja RF spektra
u svrhu otkrivanja prekomjernih onečišćenja spektra uzročenih nepropisnim
AF ulaznim razinama i Dodatak 2: Izvješće o ispitivanju.

(2) Ovaj pravilnik stupa na snagu osmoga dana od dana objave u "Narodnim
novinama".

Klasa: 011-01/96-02/12
Urbroj: 530-07-96-2
Zagreb, 11. travnja 1996.

Ministar
**mr. Željko Lužavec,** v. r.

***Dodatak: 1***

MJERENJA RF SPEKTRA U SVRHU OTKRIVANJA PREKOMJERNIH ONEČIŠĆENJA
SPEKTRA UZROČENIH NEPROPISNIM AF ULAZNIM RAZINAMA

*P1.1. Mjerni ustroj*

- Za mjerenja pri monofonom radu primijeniti ustroj prikazan na slici
5.,

- Za mjerenja pri stereofonom radu odašiljača primijeniti ustroj prikazan
na slici 6.,

- Oba kanala L i R napajati istodobno AF signalom u kojem je kanal L
s upola manjom amplitudom od kanala R (L=R-6 dB),

- Drugi izlaz usmjernog sprežnika spojiti s analizatorom RF spektra.

*P1.2. Mjerni postupak*

Za monofoni rad:

1) preklopiti analizator na 1 kHz širine pojasa,

2) podesiti analizator na 0 dB pri ulazu nemoduliranog FM nositelja,

3) modulirati odašiljač s AF signalom frekvencije 1 kHz do razine koja
odgovara devijaciji frekvencije od ± 32 kHz tj. 7,4 dB ispod razine najviše
devijacije,

4) povećati izlaznu razinu AF generatora za 12 dB što će dati devijaciju
od približno ± 128 kHz za odašiljače bez limitera,

5) podesiti analizator na frekvenciju u području

fc ± ![](dodaci/1996/0747-12.gif)f gdje je 100 kHz <![](dodaci/1996/0747-12.gif)f
<500 kHz

za stereoforni rad (vidjeti mjerni ustroj na slici 6) jednako kao za
monofoni rad osim točke 3. koja ovdje glasi:

3) podesi izlaz AF generatora pri 1 kHz do razine koja odgovara devijaciji
frekvencije ± 40 kHz zajedno s pilot-tonskim signalom.

*P1.3. Rezultati mjerenja:*

na slici 4 dan je prikaz granica frekvencijskog odašiljača zbog nepropisnih
AF ulaznih razina.

![](dodaci/1996/0747-03.gif)
![](dodaci/1996/0747-04.gif)
![](dodaci/1996/0747-05.gif)
![](dodaci/1996/0747-06.gif)

Pravilnik, NN 37/1996-747
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)